smcproject/ml-wiki-sentences huggingface dataset:
1930 മുതൽ 1947 കാലഘട്ടത്തിൽ സാനെ ഗുരുജി വിവിധ പ്രക്ഷോഭങ്ങളിൽ പങ്കെടുത്ത് എട്ട് അവസരങ്ങളിൽ അറസ്റ്റ് വരിച്ചു.
ധൂലെ, തൃച്ചിനാപ്പള്ളി, നാസിക്, യെർവാഡ, ജൽഗാവ് എന്നിവിടങ്ങളിലെ ജയിലുകളിൽ പല സമയത്തായി ആറു വർഷവും ഏഴു മാസവും കഴിഞ്ഞു.
തൃച്ചിനാപ്പള്ളി ജയിലിൽ രണ്ടാം തവണ അടയ്ക്കപ്പെട്ട കാലത്ത് സാനെ ഗുരുജി തമിഴ് , ബംഗാളി എന്നീ ഭാഷകൾ പഠിക്കുകയും തിരുവള്ളുവറിന്റെ പ്രശസ്തമായ കൃതി തിരുക്കുറളിനെ മറാഠിയിലേയ്ക്ക് വിവർത്തനം ചെയ്യുകയും ചെയ്തു.
മഹാരാഷ്ട്രയിലെ ഗ്രാമീണ പ്രദേശങ്ങളിൽ ഇന്ത്യൻ നാഷണൽ കോൺഗ്രസിന്റെ സാന്നിധ്യം വളർത്തുന്നതിൽ സാനെ സജീവ പങ്കുവഹിച്ചു.
കോൺഗ്രസിന്റെ ഫൈസ്പൂർ സമ്മേളനത്തിൽ അദ്ദേഹം സജീവമായി പങ്കെടുത്തിരുന്നു.
1936 ലെ ബോംബെ പ്രവിശ്യാ തെരഞ്ഞെടുപ്പിലെ തിരഞ്ഞെടുപ്പ് പ്രചരണത്തിലും അദ്ദേഹം പങ്കെടുത്തു .
1942 ക്വിറ്റ് ഇന്ത്യ പ്രസ്ഥാനത്തിൽ പങ്കെടുത്ത് അദ്ദേഹം 15 മാസത്തോളം ജയിൽവാസം അനുഭവിച്ചു.
ഈ കാലയളവിൽ മധു ലിമായെ തുടങ്ങിയ കോൺഗ്രസ് സോഷ്യലിസ്റ്റുകളുമായി അടുത്ത ബന്ധം പുലർത്തി.
ആത്മഹത്യ
സ്വാതന്ത്ര്യാനന്തര കാലഘട്ടത്തിൽ, ഇന്ത്യൻ സമൂഹത്തിൽ അസമത്വം ഇല്ലാതാക്കാനുള്ള സാദ്ധ്യതയിൽ അദ്ദേഹത്തിന് പ്രതീക്ഷ നശിച്ചു.
മഹാത്മാഗാന്ധിയുടെ വധം അദ്ദേഹത്തെ വല്ലാതെ ഉലച്ചു.
ഈ ദുരന്തത്തോടുള്ള അദ്ദേഹത്തിന്റെ പ്രതികരണം 21 ദിവസത്തെ ഉപവാസമായിരുന്നു .
സ്വാതന്ത്ര്യത്തിനു ശേഷം നിരവധി കാരണങ്ങളാൽ സാനെ ഗുരുജി വളരെ അസ്വസ്ഥനായിരുന്നു.
1950 ജൂൺ 11 ന് ഉറക്കഗുളിക അമിതമായി കഴിച്ച് അദ്ദേഹം ആത്മഹത്യ ചെയ്തു .
പാതാമ്പുഴ ഇംഗ്ലീഷ് വിലാസം https://ml.wikipedia.org/wiki/Pathampuzha
കോട്ടയം ജില്ലയിലെ മീനച്ചിൽ താലൂക്കിലെ ഈരാറ്റുപേട്ട ബ്ലോക്കിലെ പൂഞ്ഞാർ തെക്കേക്കര പഞ്ചായത്തിലെ ഒരു ഗ്രാമമാണ് പാതാമ്പുഴ .
സ്ഥാപനങ്ങൾ പാതാമ്പുഴ വായനശാല അവലംബം പുറത്തേക്കുള്ള കണ്ണികൾ പാതാമ്പുഴ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാണ്ഡൻ കേക്ക് ഇംഗ്ലീഷ് വിലാസം https://ml.wikipedia.org/wiki/Pandan_cake
ലഘുവും മൃദുവുമായ പച്ച നിറമുള്ള ഒരു സ്പോഞ്ച് കേക്ക് ആണ് പാണ്ഡൻ കേക്ക് .
ബിരിയാണിക്കൈതയുടെ ഇലയുടെ നീരിൽ സുഗന്ധപൂരിതമാക്കിയ പാൻഡൻ ചിഫൺ എന്നും അറിയപ്പെടുന്ന ഈ കേക്ക് തെക്ക് കിഴക്കൻ ഏഷ്യൻ പ്രദേശത്ത് ആണ് ഉത്ഭവിച്ചത്.
ഇൻഡോനേഷ്യ , മലേഷ്യ , ഫിലിപ്പീൻസ് , സിംഗപ്പൂർ , വിയറ്റ്നാം , ലാവോസ് , തായ്ലാന്റ് , ശ്രീലങ്ക , ഹോങ്കോംഗ് , ചൈന , കൂടാതെ നെതർലാന്റ്സ് , ചരിത്രപരമായ ഇന്തോനേഷ്യയുടെ കോളനിബന്ധത്തിൻറെ ഫലമായി പ്രത്യേകിച്ച് ഇൻഡോ സമൂഹക്കാരുടെ ഇടയിലും ഈ കേക്ക് പ്രശസ്തമാണ്.
ചരിത്രവും ഉത്ഭവവും
കേക്കിന്റെ യഥാർത്ഥ ഉറവിടം വ്യക്തമല്ല.
തെക്കുകിഴക്കൻ ഏഷ്യയിൽ, യൂറോപ്യൻ കോളനിവൽക്കരണത്തിലൂടെ കേക്ക് നിർമ്മാണ രീതി ഈ മേഖലയിലേക്ക് കൊണ്ടുവന്നു.
പണ്ട് ഇന്തോനേഷ്യ ഒരു ഡച്ച് കോളനിയും ഫിലിപ്പീൻസ് ഒരു സ്പാനിഷ് കോളനിയും മലേഷ്യയും സിംഗപ്പൂരും ബ്രിട്ടീഷുകാരുടെ കൈവശമായിരുന്നു.
സ്വാഭാവികമായും, യൂറോപ്യൻ കോളനിക്കാർ അവരുടെ വിഭവങ്ങൾ അവരോടൊപ്പം കൊണ്ടുവന്നു.
റൊട്ടി, കേക്ക്, പേസ്ട്രി നിർമ്മാണ രീതികൾ എന്നിവയിൽ ഏറ്റവും വ്യക്തമായ സ്വാധീനം ചെലുത്തി.
തെക്കുകിഴക്കൻ ഏഷ്യൻ പാചകരീതിയിൽ, സുഗന്ധം നൽകാൻ പാൻഡൻ ഇല വളരെ ഹൃദ്യമായ സുഗന്ധവൃജ്ഞനമാണ്.
കൂടാതെ തേങ്ങചേർത്ത സുഗന്ധമുള്ള ചോറ്, പരമ്പരാഗത ദോശ, മധുര പലഹാരങ്ങൾ, പാനീയങ്ങൾ എന്നിവ പോലുള്ള വിവിധ വിഭവങ്ങളിൽ ചേർത്തു.
പ്രാദേശികമായി ലഭിക്കുന്ന ചേരുവകളുള്ള യൂറോപ്യൻ കേക്ക് നിർമ്മാണ രീതികളുടെ സംയോജനമാണ് സുഗന്ധമുള്ള പാണ്ടൻ കേക്ക് സൃഷ്ടിച്ചത്.
വിവിധ ഭാഷകളിലെ പേരുകൾ Pandan cakes in Hong Kong ഇന്തോനേഷ്യൻ: ബോളു പാണ്ഡൻ മലായ്: കെക് പാണ്ഡൻ ഫിലിപ്പിനോ: പാണ്ടൻ കേക്ക് ജർമൻ: നം സ്ലിയോക്ക് ടൂയി വിയറ്റ്നാമീസ്: ബാൻ ഫോ സി, "ബാൻ ലോ ഡുയ" കന്റോണീസ്: 班 蘭 蛋糕 -ബാൻ 1 ലാൻ 4 ഡാൻ 6 ഗൗ 1 തായ്: ใบ เตย ഇവയും കാണുക നാളികേര കേക്ക് ഉബെ കേക്ക് മാമൻ അവലംബം
പാണൻ
കേരളത്തിലെ ഒരു ജാതി സമൂഹത്തിന്റെ പേരാണു പാണൻ .
തമിഴ്‌നാട്ടിലും കർണാടകത്തിലും പാണൻ എന്ന ജാതി സമൂഹമുണ്ട്.
239,000 ആണ് ആകെ ജനസംഖ്യ.
തമിഴ്നാട്ടിലാണ് ഈ വിഭാഗത്തിൽപ്പെട്ട ഏറ്റവും കൂടുതൽ ആൾക്കാരുള്ളത് (176,000).
കേരളത്തിൽ 61,000 ആൾക്കാരും ആന്ധ്രപ്രദേശിൽ 400 പേരും ഡെൽഹിയിൽ 200 പേരും കർണാടകത്തിൽ 50 പേരുമുണ്ടത്രേ.
കന്നട ഭാഷയിൽ 'പാണ' യുടെ  അർത്ഥം പാട്ട് എന്നാണ്.
കേരളത്തിൽ ഇപ്പോൾ പാണൻ ജാതിയിൽ പെടുന്നവരെ പട്ടിക ജാതിയിൽ ഉൾപെടുത്തിയിരിക്കുന്നു.
ഇവർ സംഘകാലത്തെ അയ്ന്തിണകളുമായി നേരിട്ട് ബന്ധമില്ലാതിരുന്ന ഗോത്രവിഭാഗമായിരുന്നു എന്ന് നിരീക്ഷിക്കപ്പെട്ടിട്ടുണ്ട്.
പാട്ടുകൾ കൈകാര്യം ചെയ്യുന്നവർ എന്ന അർഥത്തിലാണ് പാണൻ എന്ന പേരു വന്നത്.
പാട്ടുകളും കീർത്തനങ്ങളും കെട്ടിയുണ്ടാക്കി പാടിപ്പോന്ന  ഇക്കൂട്ടർ അകവർ,സൂതർ എന്നീ പേരുകളിലും അറിയപ്പെട്ടിരുന്നു.
സംഘകാലത്ത് ഗ്രാമസദസ്സുകളിലും രാജസദസ്സുകളിലും കവിതകളും പാട്ടുകളും കീർത്തനങ്ങളും കെട്ടിയുണ്ടാക്കി പാടിപ്പോന്ന  പാണർ, അകവർ എന്ന പ്രത്യേക പേരിലാണു അറിയപ്പെട്ടിരുന്നത്.
ഇവരിൽ ഗായകരും, 'യാഴ്' എന്ന പ്രത്യേകതരം തന്ത്രിവാദ്യം വായിക്കുന്നവരും ഉൾപ്പെടും.
സ്തുതിപാഠകന്മാരായ ഇവർ പാടിയ പാട്ടുകൾ വായ്മൊഴിയായി തലമുറകളിലൂടെ പ്രചരിച്ചിരുന്നുവെന്നും പില്ക്കാലത്ത്‌ പ്രത്യേകകവികളുടെ പേരിൽ ഈ പാട്ടുകൾ സംഘകൃതികൾ എന്നറിയപ്പെടാൻ തുടങ്ങിയതാണെന്നും പറയുന്നു
സ്തുതിഗാനം പാടി രാജാവിനെ ഉറക്കുക, പള്ളി ഉണർത്തുക, വിശ്രമവേളകളിലും വിശേഷാവസരങ്ങളിലും മറ്റും പാട്ടുകൾ ഉണ്ടാക്കിപ്പാടി രാജാവിനേയും മറ്റ് വിശിഷ്ട വ്യക്തികളേയും രസിപ്പിക്കുക, ഇതൊക്കെയായിരുന്നു രാജസദസ്സുകളിൽ ഇവരുടെ പ്രധാന കർത്തവ്യം.
രാമായണം, മഹാഭാരതം തുടങ്ങിയ ഇതിഹാസങ്ങളിൽ ഇത്തരം കലാകാരന്മാരെ സൂതർ, മാഗധർ, വന്ധികൾ, വൈതാളികർ എന്നിങ്ങനെയാണ വ്യവഹരിച്ചുള്ളത്.
തമിഴ് സാഹിത്യത്തിൽ ഇവരെ കുറിച്ചുള്ള പരാമർശം അകവർ, അകവലൻ, അകവുതർ എന്നീ പേരുകളിലാണ്.
സംഘം കൃതികളിൽ പിണങ്ങിയിരിക്കുന്ന നായികനായകന്മാരുടെ പിണക്കം തീർക്കാൻ നിയോഗിക്കപ്പെടുന്നവരായി പാണന്മാരും അവരുടെ ഭാര്യമാരായ പാടിനികളും പാട്ട് പാടിക്കൊണ്ട് പ്രത്യക്ഷപ്പെടുന്നുണ്ട്.
പതിറ്റുപ്പത്ത് പത്താം പാട്ടിൽ കപിലർ പാണന്മാരെ വീണാവാദനനിപുണന്മാർ എന്ന് വിശേഷിപ്പിക്കുന്നു.
പാണന്മാരെ പണ്ഡിതന്മാരായും പാടിനികളെ പാട്ടിലും നൃത്തത്തിലും നിപുണകളായും ഈ കൃതികൾ വാഴ്ത്തുന്നുണ്ട്.
പാണകുലസംരക്ഷകർ എന്ന് ചില രാജാക്കന്മാരെക്കുറിച്ച് പ്രസ്താവങ്ങളുണ്ട്.
സ്തുതികൾ പാടി വരുന്ന പാണന്മാർക്ക് യുദ്ധത്തിൽ നേടിയ ആഭരണങ്ങളും മറ്റു സ്വത്തുക്കളും നിർല്ലോഭം വാരിക്കോരിക്കൊടുക്കുന്ന രാജാക്കന്മാരെയും സംഘംകൃതികൾ പരാമർശിക്കുന്നു.
കപിലർ ആദ്യം പാണസമുദായത്തിൽപ്പെട്ട ആളായിരുന്നെന്നും പിന്നീട് ബ്രാഹ്മണ്യം നേടിയതാണെന്നും പറയുന്നു.
ചാതുർവർണ്യം അംഗീകരിക്കാതേയും അതിൽ കയറിപ്പറ്റാതേയും മാറിനിന്ന വിഭാഗം പാണർ പിൽക്കാലത്ത്‌ മുഖ്യധാരയിൽ നിന്ന് പുറത്താകുകയാണ് ഉണ്ടായതെന്നും പ്രൊ. ഇളംകുളം കുഞ്ഞൻപിള്ള സൂചിപ്പിക്കുന്നുണ്ട് .
എല്ലാ വർഷവും നാട്ടിലുടനീളം നടന്ന് വഴിപാടുകൾ സമാഹരിച്ച് കൊടുങ്ങല്ലൂർ ഭരണിക്ക് പോകുക എന്നത് ഇവർക്ക് നിർബ്ബന്ധമായിരുന്നു.
കൂടാതെ ദേവീക്ഷേത്രങ്ങളിലെ ഉത്സവകാലത്ത് പൂതൻവേഷം കെട്ടിയും നായാടികളിച്ചും അവർ വീടുവീടാന്തരം കയറിയിറങ്ങിയിരുന്നു.
കലാപാരമ്പര്യം ജന്മസിദ്ധമായിരുന്ന ഇവർ സമർത്ഥരായ കാർഷികതൊഴിലാളികളുമായിരുന്നു .
തുയിലുണർത്ത് പാട്ട്
രാത്രിയിൽ നിന്ന് പുതിയ പ്രഭാതത്തിലേക്ക്, ഐശ്വര്യസമൃദ്ധമായ ഒരു പുതുകാലത്തിലേക്ക്, ഗ്രാമജനതയെ ഉണർത്തിയെത്തിക്കുവാൻ, അവർ കേട്ടുണരുവാനായി പാണന്മാർ ശ്രാവണമാസത്തിൽ വീടുകൾ തോറും   ചെന്ന് പാടിയിരുന്ന പാട്ടിനെ തുയിലുണർത്തുപട്ട് എന്നു പറഞ്ഞുപോന്നു.
പറയിപെറ്റ പന്തിരുകുലത്തിലെ തിരുവരങ്കത്ത് പാണനാരുടെ പിൻഗാമികളെന്നറിയപ്പെടുന്ന പാണന്മാരാണ് ഇത് പാടിയിരുന്നത്.
തിരുവരങ്കൻ എന്ന വാക്കിന്ന് ഉടമസ്ഥൻ എന്നാണ് അർത്ഥം.
ശിവനെ ഉറക്കത്തിൽ നിന്നും ഉണർത്താൻ വേണ്ടി പാടിയതാണ് തുകിലുണർത്ത് പാട്ട്  എന്ന് ഒരു ഐതിഹ്യമുണ്ട്.
പറയിപെറ്റ പന്തിരുകുലത്തിലെ തിരുവരങ്കത്ത് പാണനാർക്ക് പരമശിവൻ  നല്കിയ വരമാണ് തുയിലുണർത്തുപാട്ട് എന്നാണ് മറ്റൊരു ഐതിഹ്യം.
തുയിലുണർത്തുപാട്ടിന്റെ അകമ്പടിയ്ക്കായി ഉപയോഗിക്കുന്ന വാദ്യോപകരണമാണ് നന്തുടി .
പാണന്മാർ  ചിങ്ങമാസത്തിലെ ഓണക്കാലത്തും മേടത്തിലെ വിഷുവിന്നും വെളുപ്പിനുമുമ്പ് ഓരോ ഭവനത്തിലും ചെന്ന് തുടികൊട്ടി തുയിലുണർത്തിയിരുന്നു.
കൈലാസത്തിൽ ശീപോതിയും (പാർവ്വതി ദേവി) മഹാദേവനും (പരമശിവൻ) ചൂതുകളിക്കാൻ ആരംഭിച്ചു.
കളിയിൽ തോൽക്കാറായപ്പോൾ ദേവൻ തന്റെ ആടയാഭരണങ്ങൾ പണയം വെച്ചു.
അവസാനം തനിയ്ക്ക് ഇനി ഒന്നും പണയം വെയ്ക്കാനില്ലാതെ, ഒരു സ്ത്രീയുടെ മുന്പിൽ പരാജയപ്പെട്ടു എന്നോർത്തപ്പോൾ അദ്ദേഹം അബോധാവസ്ഥയിലായി.
ഉടൻ തന്നെ ദേവി ആശാരിയേയും മണ്ണാനെയും വിളിപ്പിച്ചു.
ശിവനെ ഉണർത്തുന്നത്തിനുവേണ്ടി തിരുമഞ്ചപുറത്ത്നിന്നു (തമിഴ്നാട് ) തിരുവരങ്കനെ കൊണ്ടുവരാൻ ഏൽപ്പിക്കുകയും ചെയ്തു.
അങ്ങനെ മണ്ണാനും ആശാരിയും കൂടി തിരുമഞ്ചപുറത്തേയ്ക്ക് പുറപ്പെട്ടു.
പാതിവഴിക്ക് വച്ച് മണ്ണാൻ യാത്രയിൽ നിന്നും പിന്മാറി.
തിരുവരങ്കന്റെ  വീട്ടിലെത്തിയ ആശാരി ശിവനെ തുടികൊട്ടിപ്പാടി ഉണർത്താൻ  തന്റെ കൂടെ വരണമെന്ന് തിരുവരങ്കനോട് ആവശ്യപെട്ടു.
തുടിയുടെ ഒരു ഭാഗം പൊളിഞ്ഞതുകാരണം കൊട്ടാൻ പറ്റില്ല എന്നും, അതിനാൽ വരാൻ കഴിയില്ല എന്നും തിരുവരങ്കന്റെ ഭാര്യ ആശാരിയോടു പറഞ്ഞു.
ഇത് കേട്ട ആശാരി പൊട്ടിയ തുടി വാങ്ങി അതിന്റെ ഒരു ഭാഗം മുണ്ടുകൊണ്ട് മറച്ച് മറ്റേ ഭാഗത്ത് കൊട്ടാന് തുടങ്ങി.
ഇത് കേട്ട് മൂന്ന് ലോകത്തെ ആളുകളും ഞെട്ടിവിറച്ചു.
ഇതേ സമയം പുറത്തു പോയിരുന്ന തിരുവരങ്കൻ തുടിയുടെ ശബ്ദം കേട്ട് വീട്ടിലേയ്ക്ക് ഓടി എത്തി.
ഉടനെ തന്നെ ആശാരി ഒരു വരിക്കപ്ലാവിന്റെ തടി മുറിച്ചു ഒരു തുടിയുണ്ടാക്കിക്കൊടുത്ത് തിരുവരങ്കനെയും കൂട്ടി ശിവന്റെ അടുത്തേയ്ക്ക് യാത്രയായി.
തിരുവരങ്കന് തുടികൊട്ടിപ്പാടാന് തുടങ്ങിയപ്പോൾ ശിവന്റെ ഓരോ ഭാഗങ്ങളായി ചലിക്കാൻ തുടങ്ങി.
അങ്ങനെ തുടിപ്പാട്ട് അവസാനിക്കുമ്പോഴേക്ക് ശിവൻ പൂർണമായും ഉറക്കത്തിൽ നിന്നും എഴുന്നേറ്റു എന്നാണ് വിശ്വാസം.
പൂർണമായും ഉണർന്ന ശിവൻ തിരുവരങ്കനോട് ഇങ്ങനെ പറഞ്ഞു.
"ജഡസമാനമായ ഉറക്കത്തിൽനിന്നും എന്നെ ഉണർത്തിയ തിരുവരങ്കാ, ജനങ്ങൾക്ക് അഭിവൃദ്ധിയുള്ള കാലമായ ചിങ്ങമാസത്തിൽ ഉത്രാടം, തിരുവോണം, അവിട്ടം, ചതയം എന്നീ ദിവസങ്ങളിൽ രാത്രി നീ, പത്നീസമേതനായി, ഗ്രാമഭവനങ്ങൾ തോറും തുടികൊട്ടി, തുയിലുണർത്തിപ്പാടാൻ പോകണം. രാത്രിയിൽ നിങ്ങളുടെ പാദങ്ങളെ കല്ലും മുള്ളും വേദനിപ്പിക്കില്ല. ഇഴജന്തുക്കൾ അടക്കം എല്ലാ നിശാജീവികളും നിങ്ങൾക്ക് വഴി മാറിത്തരികയും ചെയ്യും."
പാങ്കളി
പാണസമുദായക്കാർക്കിടയിൽ നിലനിന്നിരുന്ന ഒരു കലാരൂപമാണ് പാങ്കളി.
സംഘം ചേർന്നു നടത്തിവന്നിരുന്ന, ഗ്രാമീണശൈലിയിയിലുള്ള, ഒരു പ്രകടനമായിരുന്ന ഇതിന്റെ ഇതിവൃത്തം രാമായണം കഥയായിരുന്നു.
കളിക്കിടയിൽ അഭിനയത്തിന്നും നൃത്തത്തിനും  പൊലിപ്പേകാൻ ഉപയോഗിച്ചിരുന്നത്  ചെണ്ടയായിരുന്നു.
നൃത്തത്തിന്ന് അകമ്പടിയായി പാടാൻ സിനിമാഗാനങ്ങളും  ലളിതഗാനങ്ങളും കഥകളിപ്പാട്ടുകളുമുപയോഗിച്ചിരുന്നു.
രാത്രിഭക്ഷണത്തിനുശേഷം തുടങ്ങുന്ന കളി പുലരുംവരെ നീളും.
കഥാപാത്രങ്ങൾ തികച്ചും ഗ്രാമ്യവൽക്കരിക്കപ്പെട്ടിരുന്നു.
അക്കൂട്ടത്തിൽ ഒരു കഥാപാത്രമായിരുന്നു "പകാൻ".
ഒരു തമാശാവേഷമായിരുന്ന പകാൻ.
ചാക്യാർകൂത്തിലേതുപോലെ, തന്റെ പ്രകടനത്തിന്നിടെ നിശിതമായ സാമൂഹ്യവിമർശനം നടത്തിപ്പോന്നു.
ആളുകളെ വ്യംഗ്യമായി പരിഹസിക്കാനും സമൂഹത്തെ വിലയിരുത്താനും നാടൻ മട്ടിലുള്ള തമാശകൾ പറയാനും പകാൻ വേഷം കെട്ടുന്നവർ മിടുക്കന്മാരായിരുന്നു.
ഒരു സ്ത്രീയുടേയും ഒരു പുരുഷന്റേയും വേഷം കെട്ടി, വേല-പൂരക്കാലങ്ങളിൽ വീടുകൾ തോറും നടന്ന്, പാങ്കളിയുടെ ചില ഭാഗങ്ങൾ അവതരിപ്പിക്കുന്ന രീതിയും നിലവിലുണ്ടായിരുന്നു .
ഇതും കാണുക പാണർപാട്ട് പുറത്തേയ്ക്കുള്ള കണ്ണികൾ തുകിലുണർത്തുപാട്ട് ഇന്ത്യൻ ഫോക്‌ലോർ.
ഓർഗ് ജോഷ്വ പ്രോജക്റ്റ് പ്രൊഫൈൽ അവലംബം
references ↑ കേരളത്തിന്റെ ഇന്നലെകൾ, ഡോ: കെ. എൻ. ഗണേഷ്‌.
പേജ്: 151 ↑ http://kwrp.gov.in/handle/123456789/149?mode=full%5Bപ്രവർത്തിക്കാത്ത+കണ്ണി%5D ↑ പണ്ടത്തെ മലയാളക്കര, കെ.ടി.രാമവർമ്മ, പേജ് 167 ↑ ഇളംകുളം കുഞ്ഞൻപിള്ളയുടെ തിരഞ്ഞെടുത്തക്രുതികൾ, എഡിറ്റർ: ഡോ. എൻ. സാം,  പേജ് 92,146,149,152,200,202, 240, 241,249,251,257,264,656,657 ↑ അടക്കാപുത്തൂർ നാട്ടുപഴമ -പേജ് 50-51, എം.പി. മോഹൻദാസ് മാസ്റ്റർ ↑ അടക്കാപുത്തൂർ നാട്ടുപഴമ -പേജ് 50-51, എം.പി. മോഹൻദാസ് മാസ്റ്റർ
പാണ്ഡുരംഗ് ശാസ്ത്രി അഥവാലെ Pandurang Shastri Athavale Pandurang Shastri Athavale
ഇന്ത്യൻ തത്ത്വചിന്തകൻ, ആത്മീയ നേതാവ്, സാമൂഹിക പ്രവർത്തകൻ, പരിഷ്കരണവാദി ,വിപ്ലവകാരി എന്നീ നിലകളിൽ പ്രശസ്തനായിരുന്നു പാണ്ഡുരംഗ് ശാസ്ത്രി അഥവാലെ.1954 ൽ സ്വാധിയ്യ പരിവാർ (സ്വാഭാവിക കുടുംബം) സ്ഥാപിച്ചു.
ഇന്ത്യയിലുള്ള 100,000 ഗ്രാമങ്ങളിൽ 5 ദശലക്ഷം അനധികൃത ശാഖകളിൽ പരന്നു കിടക്കുന്ന ഭഗവദ്ഗീതയെ അടിസ്ഥാനമാക്കിയ ഒരു സ്വയം-പഠന പ്രക്രിയയാണ് സ്വാധിയായ.
ഭഗവദ് ഗീത, വേദങ്ങൾ, ഉപനിഷത്തുകൾ എന്നിവയിൽ അദ്ദേഹത്തിന്റെ പ്രഭാഷണങ്ങൾ ശ്രദ്ധേയമായിരുന്നു.
1920 ഒക്ടോബർ 19-ന് മഹാരാഷ്ട്രയിലെ റോഹ ഗ്രാമത്തിൽ ( കൊങ്കൺ )ചിറ്റപാവാൻ ബ്രാഹ്മണ കുടുംബത്തിലാണ് ജനിച്ചത്.
സംസ്കൃത അദ്ധ്യാപകനായ വൈജനാഥ് ശാസ്ത്രി അഥവാലെയ്ക്കും പാർവ്വതി 
അഥവാലെക്കും ജനിച്ച അഞ്ച് കുട്ടികളിൽ ഒരാളായിരുന്നു ഇദ്ദേഹം.
അഥവാലിന് പന്ത്രണ്ടുവയസ്സുള്ളപ്പോൾ, അദേഹത്തിന്റെ മുത്തച്ഛൻ ഒരു സ്വതന്ത്ര പഠന കോഴ്സ് ആരംഭിച്ചു.
പുരാതന ഇന്ത്യയുടെ തപോവൺ സംവിധാനത്തിന് സമാനമായ ഒരു സിസ്റ്റത്തിലാണ് അതിൽ പഠിപ്പിച്ചത്.
1942-ൽ അദ്ദേഹം 1926 ൽ പിതാവ് സ്ഥാപിച്ച മുംബൈയിലെ മാധവ്ബാഗിലെ ശ്രീമദ് ഭഗവദ് ഗീത പാഠശാലയിൽ പ്രസംഗിക്കാൻ ആരംഭിച്ചു.
2003 ഒക്ടോബർ 25 ന് മുംബൈയിൽ, ഹൃദയാഘാതത്തെത്തുടർന്ന് 83-ാമത്തെ വയസ്സിൽ അദ്ദേഹം അന്തരിച്ചു.
താനെ ജില്ലയിലെ തത്ത്വാജ്നാന വിദ്യാപീഠിൽ ഒക്ടോബർ 26 വൈകിട്ട് ദേഹത്ത് ദഹിപ്പിച്ചു.
അവിടെ 24 മണിക്കൂറിനുള്ളിൽ ലക്ഷക്കണക്കിന് ആളുകൾ ഒത്തുകൂടി .
അതിനു ശേഷം, അദ്ദേഹത്തിന്റെ ചിതാഭസ്മം ഉജ്ജയിൻ, പുഷ്കർ, ഹരിദ്വാർ, കുരുക്ഷേത്ര, ഗയ, ജഗന്നാഥ് പുരി, അവസാനമായി രാമേശ്വരം എന്നിവിടങ്ങളിൽ ഒഴുകി.
1991 ൽ ശ്യാം ബെനഗൽ , ഷബാന ആസ്മി , കുൽബോഷൻ ഖർബാൻഡ എന്നിവർ അഭിനയിച്ച റവ.
അഥവാലെയുടെ സ്വാധ്യായ പ്രസ്ഥാനങ്ങളുടെ അടിസ്ഥാനത്തിൽ അന്തർനാദ് (ദി ഇന്നർ വോയ്സ്) എന്ന ചിത്രം നിർമ്മിക്കുകയും സംവിധാനം ചെയ്യുകയും ചെയ്തു.
2004-ൽ, അബിവർ ബജാസ് റഹ്'അഥവാലയുടെ ജീവിതവും പ്രവർത്തനങ്ങളും അടിസ്ഥാനമാക്കി ചിത്രം സംവിധാനം ചെയ്യുകയുണ്ടായി.
ദി സിസ്റ്റംസ്: ദ വേ ആൻഡ് ദ് വർക്ക് (സ്വാധിയ്യ: ദി യുണീക് ഫിലോസഫി ഓഫ് ലൈഫ്), റവ.
ശ്രീ പാണ്ഡുരംഗ് വൈജിനാദ് അത്വാൽ ശാസ്ത്രി (റവ. ദാദാ).
അവാർഡുകളും പുരസ്കാരവും
1997-ൽ ടെപ്പിൾട്ടൺ  അവാർഡ്, കമ്യൂണിറ്റി ലീഡർഷിപ്പിന് 1997-ൽ റാംമൺ മാഗ്സസെ പുരസ്കാരം .
ഇന്ത്യയിലെ രണ്ടാമത്തെ ഏറ്റവും ഉയർന്ന സിവിലിയൻ ബഹുമതി, പത്മ വിഭൂഷൺ അവാർഡ് -1999 എന്നിവ ലഭിച്ചു അവലംബം
പാണർപാട്ട് ഇംഗ്ലീഷ് വിലാസം https://ml.wikipedia.org/wiki/Paannar_paattu
പാണന്മാരുടെ പാട്ടുകളിൽ തുയിലുണർത്തു പാട്ട് പ്രശസ്തമാണ് .
പാണന്മാർ കർക്കിടക മാസത്തിൽ വെളുപ്പിനുമുമ്പ് ഓരോ ഭവനത്തിലും ചെന്ന് തുടികൊട്ടി തുയിലുണർത്തുന്നു .
പാണർപാട്ടുകളിൽ കണ്ണേർപാട്ട് ,മന്ത്രവാദപ്പാട്ട് ,തോലുഴിച്ചിൽ പാട്ട് ,ബലിക്കളപ്പാട്ട് തുടങ്ങിയ മന്ത്രപ്പാട്ടുകൾ പ്രധാനമായ ഒരു വിഭാഗമാണ് .
തെയ്യാട്ട് ,ബലിക്കള ,തിറയാട്ടം ,മുതലായവയ്ക്ക് മലബാറിലെ പാണന്മാർ തോറ്റംപാട്ടുകൾ പാടുന്നു .
ഇവർക്കിടയിലുള്ള മറ്റൊരു ഗാനസമ്പത്താണ് ഗോദാവരിപ്പാട്ടുകൾ .
നോനാനോയിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Nonanoic_acid
പെലാർഗോണിക് ആസിഡ് എന്നും അറിയപ്പെടുന്ന നോനാനോയിക് ആസിഡ് CH 3 (CH 2 ) 7 CO 2 H ഘടനയുള്ള ഒരു ഓർഗാനിക് സംയുക്തമാണ്.
ഇത് ഒമ്പത് കാർബൺ ഫാറ്റി ആസിഡാണ് .
നോനാനോയ്ക് ആസിഡ് വർണ്ണരഹിതമായ എണ്ണമയമുള്ള ദ്രാവകമാണ്, ഇതിന് അസുഖകരമായ തീക്ഷ്ണഗന്ധം ആണുള്ളത്.
അതു ജലത്തിൽ ഏറെക്കുറെ ലയിക്കാത്തതും, കാർബണിക ലായനികളിൽ വളരെ ലയിക്കുന്നതുമാണ്.
നോനാനോയിക് ആസിഡിന്റെ എസ്റ്ററുകളെയും , ലവണങ്ങളെയും നോനാനോയേറ്റ്സ് എന്നുവിളിക്കുന്നു.
ഇതിന്റെ അപവർത്തനാങ്കം 1.4322 ആണ്.
712 K (439 ° C), 2.35 MPa എന്നിവയാണ് ഇതിന്റെ ക്രിറ്റിക്കൽ പോയിൻറുകൾ തയ്യാറാക്കൽ, ഉപയോഗങ്ങൾ
പെലാർഗോണിയം എണ്ണയിലെ എസ്റ്ററുകളായി സ്വാഭാവികമായും നോനനോയിക് ആസിഡ് കാണപ്പെടുന്നു.
അസെലൈക് ആസിഡിനൊപ്പം , ഒലിയിക് ആസിഡിന്റെ ഓസോനോലൈസിസ് പ്രക്രിയ ഉപയോഗിച്ചാണ് ഇത് വ്യാവസായികമായി ഉത്പാദിപ്പിക്കുന്നത്.
നോനനോയിക് ആസിഡിന്റെ സിന്തറ്റിക് എസ്റ്ററുകൾ, മെഥൈൽ നോനാനോയേറ്റ്, സുഗന്ധങ്ങളായി ഉപയോഗിക്കുന്നു.
പ്ലാസ്റ്റിസൈസറുകളും വാർണിഷ്‌ നിർമ്മിക്കുന്നതിനും നോനനോയിക് ആസിഡ് ഉപയോഗിക്കുന്നു.
ചില പെപ്പർ സ്പ്രേകളിലെ ഒരു ഘടകമാണ് ഡെറിവേറ്റീവ് 4-നോനനോയ്ൽമോർഫോളിൻ .
നോനോനോയിക് ആസിഡിന്റെ അമോണിയം ലവണം, അമോണിയം നോനാനോയേറ്റ്, ഒരു കളനാശിനിയാണ്.
ടർഫ് ഗ്രാസിലെ കളകളെ നിയന്ത്രിക്കുന്നതിനുള്ള ദ്രുതഗതിയിലുള്ള ക്വിക്ക്-ബേൺഡൗൺ എഫക്ടിനായി തിരഞ്ഞെടുക്കാത്ത കളനാശിനിയായ ഗ്ലൈഫോസേറ്റിനോടൊപ്പം നോനാനോയിക് ആസിഡ് സാധാരണയായി ഉപയോഗിക്കുന്നു.
ഫാർമക്കോളജിക്കൽ ഇഫക്റ്റുകൾ
ചുഴലിദീനം ചികിത്സിക്കുന്നതിൽ വാൾപ്രോയിക് ആസിഡിനേക്കാൾ ശക്തിയുള്ളതാണ് നോനനോയിക് ആസിഡ്.
മാത്രമല്ല, വാൾപ്രോയിക് ആസിഡിന് വിപരീതമായി, നോനാനോയിക് ആസിഡ് എച്ച്ഡിഎസി ഇൻഹിബിഷനിൽ യാതൊരു സ്വാധീനവും കാണിക്കുന്നില്ലെന്നു മാത്രമല്ല എച്ച്ഡി‌എസി ഇൻ‌ഹിബിഷനുമായി ബന്ധപ്പെട്ട ടെട്രാറ്റോജെനിസിറ്റി കാണിക്കാൻ സാധ്യതയില്ലെന്ന് സൂചിപ്പിക്കുന്നു.
അവലംബം ↑ 1 2 {{ cite web }} : Missing or empty | url= ( help ) ബാഹ്യ ലിങ്കുകൾ MSDS at affymetrix.com
നോതെറുടെ പ്രമേയം ഇംഗ്ലീഷ് വിലാസം https://ml.wikipedia.org/wiki/Noether%27s_theorem
നോതെറുടെ (ആദ്യ) പ്രമേയം പ്രസ്താവിയ്ക്കുന്നത് ഒരു ഭൗതിക സിസ്റ്റത്തിന്റെ പ്രവർത്തനങ്ങളിലെ ഡിഫറെൻഷ്യബിൾ ആയ എല്ലാ സമമിതികൾക്കും തത്തുല്യമായ ഒരു സംരക്ഷണ നിയമം ഉണ്ടായിരിയ്ക്കും എന്നാണ്.
എമ്മി നോതർ ഈ പ്രമേയം 1915 തെളിയിച്ച് 1918 ൽ ആദ്യമായി പ്രസിദ്ധീകരിച്ചു.
എന്നാൽ ഇതിന്റെ ഒരു സ്പെഷ്യൽ കേസ് 1909 ൽത്തന്നെ യൂജിൻ കോസ്സേറാറ്റ്, ഫ്രാൻകോയിസ് കോസ്സേറാറ്റ് എന്നിവർ ചേർന്ന് തെളിയിച്ചിരുന്നു.
ഒരു സിസ്റ്റത്തിലുള്ള ഒരു ലഗ്രാഞ്ചിയൻ ഫലനത്തെ സമയത്തെ ആസ്പദമാക്കി സമാകലനം (integration) ചെയ്തു കിട്ടുന്ന ഫലമാണ് ഇവിടെ പ്രവർത്തനം (ആക്ഷൻ) എന്നതുകൊണ്ട് ഉദ്ദേശിയ്ക്കുന്നത്.
ഈ പ്രവർത്തനത്തെ കൂടുതൽ വിശകലനം ചെയ്ത് അതിന്റെ ഏറ്റവും കുറഞ്ഞ വില കണ്ടുപിടിച്ചാൽ ആ സിസ്റ്റത്തിന്റെ ചലനനിയമങ്ങൾ ഉണ്ടാക്കിയെടുക്കാം എന്നുള്ള തത്ത്വമാണ് പ്രിൻസിപ്പിൾ ഓഫ് ലീസ്റ്റ് ആക്ഷൻ എന്നറിയപ്പെടുന്നത്.
പശ്ചാത്തലവും അടിസ്ഥാന വിവരണവും സമചതുരം 90 ഡിഗ്രി തിരിച്ചത് സമചതുരം 45 ഡിഗ്രി തിരിച്ചത് വൃത്തം 0.01 ഡിഗ്രി തിരിച്ചത്
ഇവിടെ ചില പദങ്ങൾ കൂടുതലായി വിശദീകരിയ്ക്കാം.
ഒരു സിസ്റ്റത്തിന്റെ സമമിതി എന്നതുകൊണ്ട് ആ സിസ്റ്റത്തിന്റെ അവസ്ഥയ്ക്ക് മാറ്റം വരാതെ തന്നെ ആ സിസ്റ്റത്തിൽ ചെയ്യാവുന്ന ഒരു പ്രവർത്തനം ആണ് ഉദ്ദേശിയ്ക്കുന്നത്.
വലതുവശത്ത് കൊടുത്തിരിയ്ക്കുന്ന ഉദാഹരണം ശ്രദ്ധിയ്ക്കുക.
ഈ സമചതുരത്തെ സ്‌ക്രീനിന്റെ പ്രതലത്തിൽ 90 ഡിഗ്രി ചെരിച്ചാൽ കിട്ടുന്നത് വീണ്ടും ഒരു സമചതുരം തന്നെയാണ്.
ഇനി ഇതിനെ എത്ര തവണ 90 ഡിഗ്രി തിരിച്ചാലും കിട്ടുന്നത് അതേ സമചതുരം തന്നെയായിരിയ്ക്കും.
അതായത് സമചതുരം എന്ന സിസ്റ്റത്തിന് 90 ഡിഗ്രി ഭ്രമണം എന്ന പ്രവർത്തനത്തെ ആസ്പദമാക്കി സമമിതി ഉണ്ടെന്നു പറയാം.
എന്നാൽ 45 ഡിഗ്രി തിരിച്ചാലോ?
രണ്ടാമത്തെ ചിത്രം ഇവിടെ കാണിയ്ക്കുന്നത് ഇത്തരം ഒരു ഭ്രമണത്തിൽ സമചതുരത്തിന്റെ സമമിതി നഷ്ടപ്പെടുന്നു എന്നാണ്.
അതായത് 0, 90, 180, 270 എന്നീ അളവുകളിൽ അല്ലാതെ മറ്റേതൊരു അളവിൽ സമചതുരത്തെ തിരിച്ചാലും അത് സമമിതമായിരിയ്ക്കില്ല.
ഇനി ഒരു സമമിതി അനുസ്യൂതമാകുന്നത് എങ്ങനെ എന്ന് നോക്കാം.
ഒരു വൃത്തത്തിന്റെ ഭ്രമണത്തിന്റെ കാര്യം എടുക്കുക.
ഇതിനെ ഏതു അളവിൽ തിരിച്ചാലും അതേ വൃത്തം തന്നെ ലഭിയ്ക്കുന്നു.
അതായത് തന്നിരിയ്ക്കുന്ന ഒരു വൃത്തത്തെ അനന്തസൂക്ഷ്മമായ (ഇന്ഫെനേറ്റീസിമൽ) അളവിൽ തിരിച്ചാലും അതേ വൃത്തം തന്നെ ലഭിയ്ക്കുന്നു.
ഇത്തരം സമമിതി അനസ്യൂതമാണെന്നു പറയാം.
സമചതുരത്തിന്റെ ഭ്രമണസമമിതി അനസ്യൂതം അല്ല.
നോതെറുടെ പ്രമേയം രണ്ടാമത്തെ തരം സമമിതികളെക്കുറിച്ചുള്ളതാണ്.
ഉദാഹരണത്തിന് ന്യൂട്ടന്റെ ചലനനിയമങ്ങൾ പ്രപഞ്ചത്തിൽ എവിടെ വെച്ചും സാധുവാണ്.
അതായത് ചലനം നടക്കുന്ന സ്ഥാനം മാറിയാലും അതിന്റെ നിയമങ്ങൾ മാറ്റമില്ലാതെ നിൽക്കുന്നു എന്നർത്ഥം.
ഇവിടെ സ്ഥാനം മാറുന്ന പ്രക്രിയയെ മുകളിൽ പറഞ്ഞ ഉദാഹരണത്തിലെ വൃത്തത്തിന്റെ ഭ്രമണത്തോട് ഉപമിയ്ക്കാം.
ഇവിടെ വസ്തുവിന്റെ സ്ഥാനചലനം ആണ് സിസ്റ്റം.
പ്രപഞ്ചത്തിൽ എവിടെ വെച്ച് അത് നടത്തുന്നു എന്നുള്ളതാണ് പ്രവർത്തനം.
ഈ സമമിതി അനുസ്യൂതമാണ്.
എവിടെ വെച്ച് സ്ഥാനചലനം നടത്തുന്നു എന്നതിൽ എത്ര ചെറിയ മാറ്റം വന്നാലും നിയമങ്ങൾ മാറാതെ നിൽക്കുന്നു.
ഇവിടെ സിസ്റ്റം എന്നതുകൊണ്ട് ഉദ്ദേശിയ്ക്കുന്നത് നമ്മൾ ചലനം ഏതു വസ്തുവിലാണോ നിരീക്ഷിയ്ക്കുന്നത്, ആ വസ്തുവും അതിന്റെ ചുറ്റുപാടുകളും ആണ്.
ഇത്തരം ഒരു സിസ്റ്റവും അതിലെ സമമിതിയും കണ്ടെത്തിയാൽ അതിൽ നിന്നും നോതെരുടെ പ്രമേയപ്രകാരം നമുക്ക് ഒരു സംരക്ഷണനിയമം ഉണ്ടാക്കിയെടുക്കാം.
സ്ഥാനത്തിലുള്ള വ്യത്യാസത്തിന്(സ്ഥാനാന്തരം) ചേർന്ന സംരക്ഷണം ആക്കം അഥവാ സംവേഗത്തിന്റേതാണ്.
അതായത് ഒരു സിസ്റ്റത്തിന്റെ പ്രവർത്തനത്തിൽ സ്ഥാനത്തിനനുസരിച്ച് മാറ്റം വരുന്നില്ലെങ്കിൽ അതിന്റെ സംവേഗം എപ്പോഴും സ്ഥിരമായിരിയ്ക്കും.
ഇത് തിരിച്ചും ബാധകമാണ്.
ഒരു സിസ്റ്റത്തിന്റെ സംവേഗം സ്ഥിരമാണെങ്കിൽ അതിന്റെ പ്രവർത്തനത്തിൽ സ്ഥാനത്തിനനുസരിച്ച് മാറ്റം വരുന്നില്ല.
ഇതുപോലെയുള്ള മറ്റൊരു സമമിതിയാണ് സമയത്തിലുള്ള സമമിതി.
ന്യൂട്ടോണിയൻ ചലനനിയമങ്ങൾ എപ്പോൾ ഉപയോഗിയ്ക്കുന്നു എന്നതിനെ അപേക്ഷിച്ച് ഉത്തരം മാറില്ല.
അതായത് ഇത് സമയത്തെ അപേക്ഷിച്ച് അനുസ്യൂതമായ സമമിതിയാണ്.
ഈ അവസ്ഥയിൽ നോതെറുടെ പ്രമേയപ്രകാരം സംരക്ഷിയ്ക്കപ്പെടുന്ന പരിമാണം ഊർജ്ജമാണ് .
ഇതിനെ തിരിച്ച്, ഒരു സിസ്റ്റത്തിൽ ഊർജ്ജം സംരക്ഷിയ്ക്കപ്പെടുന്നുണ്ടെങ്കിൽ ആ സിസ്റ്റത്തിന് സമയത്തിൽ സമമിതി ഉണ്ടെന്നും പറയാം.
ഒരു കാര്യം ഓർക്കാനുള്ളത് ഈ ഉദാഹരണങ്ങളിൽ സമമിതി ചലനനിയമങ്ങൾക്ക് ആണ്.
സമചതുരത്തിന്റെ ഉദാഹരണം ഇവിടെ നേരിട്ട് ഉപയോഗിയ്ക്കാൻ പാടില്ല.
അവിടെ സമചതുരത്തിന്റെ രൂപത്തിനായിരുന്നു സമമിതി.
അതായത് ചലനനിയമങ്ങൾ സിസ്റ്റം ആയി എടുക്കുന്ന വേളയിൽ അത് ഏതു വസ്തുവിലാണോ പ്രയോഗിയ്ക്കുന്നത് ആ വസ്തുവിന്റെ രൂപത്തിലുള്ള സമമിതി പ്രസക്തമല്ല.
ഉദാഹരണത്തിന് ക്രമരഹിതമായ രൂപത്തിലുള്ള ഒരു ക്ഷുദ്രഗ്രഹം സ്പേസിലൂടെ കറങ്ങി നീങ്ങുമ്പോൾ ആ ഗ്രഹം എങ്ങോട്ടു തിരിഞ്ഞിരുന്നാലും ഒരുപോലെ കാണില്ല.
പക്ഷേ അതിന്റെ ചലനനിയമങ്ങൾ പക്ഷെ ഭ്രമണത്തിന് സമമിതമായിരിയ്ക്കും.
അതായത് ആ സിസ്റ്റത്തിന് റൊട്ടേഷണൽ സമമിതി ഉണ്ട്.
ഈ അവസ്ഥയിൽ അതിന്റെ കോണീയപ്രവേഗം (അംഗുലാർ മൊമെന്റം) സംരക്ഷിയ്ക്കപ്പെടുന്നു.
നോതെറുടെ പ്രമേയം ഇത്തരത്തിൽ വളരെ അടിസ്ഥാനപരവും പ്രാധാന്യമേറിയതുമാണ്.
ഒരു സിസ്റ്റത്തിലെ സംരക്ഷിയ്ക്കപ്പെടുന്ന പരിമാണങ്ങളും അതിന്റെ സമമിതികളും തമ്മിൽ അഭേദ്യമായ ഒരു ബന്ധം നിലനിൽക്കുന്നുണ്ടെന്ന് ഈ തിയറം തെളിയിയ്ക്കുന്നു.
ഇതും കൂടി കാണുക സംരക്ഷണനിയമം എമ്മി നോതർ സമമിതി ലഗ്രാഞ്ചിയൻ അവലംബങ്ങൾ പുറംകണ്ണികൾ {{ cite journal }} : | author2= has generic name ( help ) (Original in Gott. Nachr. 1918:235–257) {{ cite journal }} : Cite journal requires | journal= ( help ) Emmy Noether and The Fabric of Reality (video) യൂട്യൂബിൽ John Baez (2002) " Noether's Theorem in a Nutshell. "
Noether's Theorem at MathPages.
നോത്ര ദാം ദേവാലയം ഇംഗ്ലീഷ് വിലാസം https://ml.wikipedia.org/wiki/Notre_Dame_de_Paris നോത്ര ദാം ദേവാലയത്തിന്റെ  കിഴക്കുഭാഗം
ഫ്രാൻസിലെ പാരിസിൽ സ്ഥിതിചെയ്യുന്ന ഒരു റോമൻ കത്തോലിക്ക ദേവാലയമാണ്‌ നോത്ര ദാം .
ഫ്രെഞ്ച് ഗോത്തിക് വാസ്തു ശൈലിയിൽ പണിതീർത്തിട്ടുള്ള ഈ ദേവാലയം 'ഫ്ലയിങ് ബറ്റ്രെസ്സുകൾ' ഉപയോഗിച്ച ലോകത്തിലെ ആദ്യ ദേവാലയങ്ങളിൽ ഒന്നാണ്.
പടിഞ്ഞാറോട്ട് ദർശനമായി നിൽക്കുന്ന ഈ ദേവാലയത്തിന് 128 മീററർ നീളവും 69 മീററർ ഉയരവും ഉണ്ട്.
ചരിത്ര സ്മാരകം എന്ന നിലയിലും ഈ ദേവലയം പ്രസിദ്ധമാണ്‌.
യുനെസ്കോയുടെ ലോക പൈതൃക പട്ടികയിൽ പെടുന്ന 850 വർഷം പഴക്കമുള്ള കെട്ടിടമാണിത്.
അവലംബം Notre Dame de Paris from the Seine ഫ്ലയിങ് ബറ്റ്രെസ്സുകൾ ↑ ↑ ↑
നോനി മക്ഡൊണാൾഡ് ഇംഗ്ലീഷ് വിലാസം https://ml.wikipedia.org/wiki/Noni_MacDonald
നോനി ഇ.
മക്ഡൊണാൾഡ് OC ONS FRCP ഒരു കനേഡിയൻ ഭിഷഗ്വരയാണ്.
അവർ ഡൽഹൌസി സർവ്വകലാശാലയിൽ പീഡിയാട്രിക്സ് വിഭാഗത്തിൽ പ്രൊഫസറും  മെഡിസിൻ ഫാക്കൽറ്റി മുൻ ഡീനുമാണ്.
2019 ൽ, മക്ഡൊണാൾഡിന് ഓർഡർ ഓഫ് നോവ സ്കോട്ടിയ, ഓർഡർ ഓഫ് കാനഡ ബഹുമതികൾ അവരെ തേടിയെത്തി.
മക്‌ഡൊണാൾഡ് 1970-ൽ ക്വീൻസ് സർവ്വകലാശാലയിൽ നിന്ന് ബിരുദം നേടി.
ഉന്നത ബിരുദ പഠനത്തിനായി ഓട്ടവ സർവ്വകലാശാലയിലേയ്ക്ക് മാറുകയും, അവിടെ സുക്ഷ്മജീവിശാസ്ത്രത്തിൽ വൈദഗ്ദ്ധ്യം നേടുകയും ചെയ്തു.
1975-ൽ മാഗ്ന കം ലൗഡ് പൂർത്തിയാക്കി വൈദ്യശാസ്ത്ര ബിരുദത്തിനായി അവൾ അവിടെത്തന്നെ തുടർന്നു.
മക്‌ഡൊണാൾഡിന് ഉയർന്ന അക്കാദമിക് നേട്ടത്തിനുള്ള സർവ്വകലാശാലാ മെഡൽ ലഭിച്ചു.
റസിഡൻസി പരിശീലനത്തിനായി ഓട്ടവയിൽ തുടർന്ന അവരെ 1978-ൽ ബോർഡ് സർട്ടിഫൈ ചെയ്തു.
മക്‌ഡൊണാൾഡ് മക്‌ഗിൽ സർവ്വകലാശാലയിലും  റോച്ചസ്റ്റർ സർവ്വകലാശാലയിലും പീഡിയാട്രിക് പകർച്ചവ്യാധികളിൽ തന്റെ സവിശേഷ പരിശീലനം പൂർത്തിയാക്കി.
1983-ൽ കാനഡയിലെ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസ് ഓഫ് പീഡിയാട്രിക്സിൽനിന്ന് സാംക്രമിക രോഗവിജ്ഞാനീയത്തിൽ സർട്ടിഫിക്കേഷൻ പൂർത്തിയാക്കിയ കാനഡയിലെ ആദ്യത്തെ ശിശുരോഗ വിദഗ്ധയായിരുന്നു മക്ഡൊണാൾഡ്.
1981-ൽ, ഓട്ടവ സർവകലാശാലയിലെ ഫാക്കൽറ്റിയിൽ ചേർന്ന മക്ഡൊണാൾഡ്, അവിടെ പകർച്ചവ്യാധികളുടെ പുതിയ വിഭാഗം സ്ഥാപിച്ചു.
കിഴക്കൻ ഒന്റാറിയോയിലെ ചിൽഡ്രൻസ് ഹോസ്പിറ്റലിലെ പീഡിയാട്രിക് ഇൻഫെക്ഷ്യസ് ഡിസീസസ് സർവീസിന് അവർ നേതൃത്വം നൽകി.
1996-ൽ മക്‌ഡൊണാൾഡ് സ്ഥാപിച്ച പീഡിയാട്രിക്‌സ് ചൈൽഡ് ഹെൽത്ത് എന്ന ജേർണൽ പീഡിയാട്രിക് മെഡിസിനിലെ ആദ്യത്തെ കനേഡിയൻ ജേണലായിരുന്നു.
അവളുടെ ഗവേഷണം സിസ്റ്റിക് ഫൈബ്രോസിസിന്റെ മൈക്രോബയോളജി , കൗമാരക്കാരിൽ ലൈംഗികമായി പകരുന്ന അണുബാധകൾ, പകർച്ചവ്യാധികൾക്കുള്ള പ്രതിരോധ കുത്തിവയ്പ്പുകളുടെ വികസനം എന്നിവയാണ് പരിഗണിച്ചത്.
1999-ൽ മക്ഡൊണാൾഡ് ഓട്ടവ വിട്ട് നോവ സ്കോട്ടിയയിലെ ഹാലിഫാക്സിലേക്ക് താമസം മാറി.
ഡൽഹൗസി സർവ്വകലാശാലയിൽ വൈദ്യശാസ്ത്ര ഫാക്കൽറ്റിയുടെ ഡീനായി തിരഞ്ഞെടുക്കപ്പെടുന്ന കാനഡയിലെ പ്രഥമ വനിതയായി അവർ മാറുകയും, 2004 വരെ ഈ സ്ഥാനം വഹിക്കുകയും ചെയ്തു.
ആ വർഷം വാക്സിൻ സുരക്ഷ സംബന്ധിച്ച ലോകാരോഗ്യ സംഘടനയുടെ ആഗോള ഉപദേശക സമിതിയുടെ സ്ഥാപകാംഗമായിരുന്ന അവർ അതിനുശേഷം  സാങ്കേതിക സമിതികളിലും പരിശീലന വികസനത്തിലും വിവിധ സ്ഥാനങ്ങൾ വഹിച്ചിട്ടുണ്ട്.
വാക്സിനുകളുടെ ആവശ്യകത പരിഗണിക്കുന്ന പ്രതിരോധ കുത്തിവയ്പ്പിനായുള്ള സ്ട്രാറ്റജിക് അഡ്വൈസറി കമ്മിറ്റിയിൽ തുടർന്ന അവർ അതുപോലെ തന്നെ വാക്സിൻ സുരക്ഷയുടെ കൺസൾട്ടന്റായും പ്രവർത്തിക്കുന്നു.
നോനിയ കാസ്പിക്ക ഇംഗ്ലീഷ് വിലാസം https://ml.wikipedia.org/wiki/Nonea_caspica
ബോറാജിനേസി കുടുംബത്തിലെ ഒരു വാർഷിക സസ്യമാണ് നോനിയ കാസ്പിക്ക .
തുർക്കി മുതൽ മധ്യേഷ്യ, പാകിസ്ഥാൻ എന്നിവിടങ്ങളിൽ ഇവ സുലഭമായി കാണപ്പെടുന്നു.
അഫ്ഗാനിസ്ഥാൻ , ഇറാൻ , ഇറാഖ് , കസാക്കിസ്ഥാൻ , കിർഗിസ്ഥാൻ , പാകിസ്ഥാൻ , റഷ്യ , താജിക്കിസ്ഥാൻ , ട്രാൻസ്കാക്കേഷ്യ, തുർക്കി, തുർക്ക്മെനിസ്ഥാൻ, ഉസ്ബെക്കിസ്ഥാൻ എന്നീ പ്രദേശങ്ങളിലാണ് ഇതിന്റെ ജന്മദേശം.
എന്നാൽ ക്രാസ്നോയാർസ്കിലും വെസ്റ്റ് സൈബീരിയയിലും ഇവ  കാണപ്പെടുന്നു References
നോഡ്സ് ഓഫ് റാൻവീർ ഇംഗ്ലീഷ് വിലാസം https://ml.wikipedia.org/wiki/Myelin_sheath_gap നോഡ്സ് ഓഫ് റാൻവീറുകൾ ലാറ്റിൻ incisura myelini
നാഡീവ്യവസ്ഥയുടെ ഏറ്റവും പ്രധാനപ്പെട്ട ഘടകമാണ് നാഡീകോശങ്ങൾ .
നാഡീകോശങ്ങളുടെ നീണ്ട തന്തുക്കളാണ് ആക്സോണുകൾ .
ആക്സോണുകളെ പൊതിഞ്ഞുകാണപ്പെടുന്ന കൊഴുപ്പുനിർമ്മിതമായ ഉറയാണ് മയലിൻ ഉറ .
ഈ മയലിൻ ഉറയ്ക്കുപുറമേ കാണപ്പെടുന്ന പ്രത്യേകതരം കോശങ്ങളാണ് ഷ്വാൻ കോശങ്ങൾ .
ഷ്വാൻ കോശങ്ങൾ കൊണ്ട് പൊതിഞ്ഞിട്ടുള്ള ഭാഗങ്ങൾക്കിടയിലായി ആക്സോണുകളുടെ ഭാഗങ്ങൾ കാണാം.
ഒരു ഷ്വാൻകോശത്തിന്റെ ഇരുവശത്തുമായി ഇത്തരത്തിൽ ഉള്ള വിടവുകളാണ് നോഡ്സ് ഓഫ് റാൻവീറുകൾ .
ലൂയിസ് ആന്റോയിൻ റാൻവീർ എന്ന ഫ്രഞ്ചുശാസ്ത്രജ്ഞനാണ് ഇവ ആദ്യമായി കണ്ടെത്തിയത്.
നാഡീവ്യൂഹത്തിലെ ഗ്ളിയൽ കോശങ്ങൾ , കേന്ദ്രനാഡീവ്യവസ്ഥയിലെ ഒളിഗോഡെൻഡ്രോസൈറ്റുകൾ , പരിധീയനാഡീവ്യവസ്ഥയിലെ ഷ്വാൻകോശങ്ങൾ ഇവയുമായി ബന്ധപ്പെട്ട് കാണപ്പെടുന്ന റാൻവീറുകൾക്ക് നാഡീയആവേഗങ്ങളുടെ പ്രസരണത്തിൽ സവിശേഷമായ പങ്കാണുള്ളത്.
അവയിലൂടെയാണ് അയോണുകൾ അകത്തേയ്ക്കും പുറത്തേയ്ക്കും സഞ്ചരിച്ച് ആവേഗങ്ങൾ രൂപവൽക്കരിക്കപ്പെടുന്നത്.
കൂടാതെ മയലിൻ ഉറയില്ലാത്ത ന്യൂറോണുകളിൽ സാൾട്ടേറ്ററി കണ്ടക്ഷനും ഇവ സഹായിക്കുന്നു.
നോണഡെസൈലിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Nonadecylic_acid
CH 3 (CH 2 ) 17 COOH എന്ന രാസസമവാക്യമുള്ളതും 19- കാർബൺ ആറ്റമുള്ളതും ആയ നീണ്ട പൂരിത ഫാറ്റി ആസിഡാണ് നോണഡെസൈലിക് ആസിഡ് അല്ലെങ്കിൽ നോണഡെകനോയിക് ആസിഡ്.
ഇതിൽ നിന്നുണ്ടാകുന്ന ലവണങ്ങളെ നൊണഡെസിലേറ്റ്സ് എന്നുവിളിക്കുന്നു.
കൊഴുപ്പുകളിലും, സസ്യഎണ്ണകളിലും നോണഡെസൈലിക് ആസിഡ് അടങ്ങിയിട്ടുണ്ട്.
ഇത് പ്രാണികൾ ഉപയോഗിക്കുന്ന ഫിറോമോണുകളിലും കാണപ്പെടുന്നു.
n-നോണഡെകനോയിക് ആസിഡ് മെറ്റൽ ലൂബ്രിക്കേഷൻ മേഖലയിൽ ഉപയോഗിക്കാമെന്ന് കണ്ടെത്തിയിരുന്നു.
നോബത്ഖാന ഇംഗ്ലീഷ് വിലാസം https://ml.wikipedia.org/wiki/Naqqar_khana ഇംഗ്ലീഷ് വിലാസം https://ml.wikipedia.org/wiki/Naqqar_khana ദില്ലി ചെങ്കോട്ടയിലെ നോബത്ഖാന - കോട്ടക്കകത്തുനിന്നുള്ള വീക്ഷണം - നിലവിൽ ഇത് ഇന്ത്യൻ യുദ്ധസ്മാരക മ്യൂസിയമാണ്